**คำนำ**

โรงเรียนหนองนาคำวิทยาคม ได้จัดทำแผนปฏิบัติการประจำปีการศึกษา 2559 ฉบับนี้ขึ้น เพื่อใช้เป็นกรอบและทิศทางเพื่อการขับเคลื่อนนโยบาย กลยุทธ์ และจุดเน้น สู่การปฏิบัติเพื่อความสำเร็จและบรรลุเป้าหมาย ตามนโยบายของรัฐบาล กระทรวงศึกษาธิการ สำนักงานคณะกรรมการการศึกษาขั้นพื้นฐาน และสำนักงานเขตพื้นที่การศึกษามัธยมศึกษา เขต 25 โรงเรียนหนองนาคำวิทยาคม ได้ดำเนินการวิเคราะห์ความเชื่อมโยงความสอดคล้องและบูรณาการงาน/โครงการ/กิจกรรม ของแผนปฏิบัติการประจำปีการศึกษา 2559 นโยบายของสำนักงานคณะกรรมการการศึกษาขั้นพื้นฐาน โดยกำหนดกลยุทธ์และจุดเน้นที่มุ่งการพัฒนาคุณภาพผู้เรียนทุกระดับทุกประเภท การขยายโอกาส สิทธิ ความเหลื่อมล้ำทางการศึกษา เพื่อการเข้าถึงบริการการศึกษาขั้นพื้นฐานให้ทั่วถึงครอบคลุมผู้เรียนทุกคนให้ได้รับโอกาสในการพัฒนาเต็มตามศักยภาพและมีคุณภาพ เร่งรัดพัฒนาคุณภาพการศึกษา พัฒนาคุณภาพครูและบุคลากรทางการศึกษา และพัฒนาระบบการบริหารจัดการที่สอดคล้องกับยุทธศาสตร์การจัดการศึกษาขั้นพื้นฐาน การปรับกลยุทธ์ ในการปฏิบัติ เพื่อการพัฒนาที่ยั่งยืน และเพื่อติดตามและประเมินผลการดำเนินงานของโรงเรียนหนองนาคำวิทยาคม ให้เกิดประสิทธิภาพและประสิทธิผลสูงสุดต่อการพัฒนาการศึกษา โดยมุ่งสู่เป้าหมายสุดท้ายคือการพัฒนาให้นักเรียนได้รับโอกาสทางการศึกษาอย่างทั่วถึง และมีคุณภาพเต็มตามศักยภาพ

โรงเรียนหนองนาคำวิทยาคม